Ահա ձեզ 2018-ի ամենաթարմ տվյալները: Իսրայելից սպառազինության արտահանության 13-15 %-ը գնում է հենց Ադրբեջան՝ հաղորդվել է այս տարվա մայիսի 3-ին: Իսրայելցի քաղաքագետ Յուրի Բոչարով, ապրիլի 12. «Իսրայելում ասում են. «Ադրբեջանը մեր ռազմավարական գործընկերն է», իսկ Ադրբեջանում ասում են. «Իսրայելը մեր ռազմավարական գործընկերն է»: Ադրբեջանը մեր դրոշակակիրն է մուսուլմանական աշխարհում: Մենք բարեկամություն ենք անում արաբական երկրների հետ, բայց որպես ռազմավարական գործընկեր ենք դիտարկում հենց Ադրբեջանը: Իսրայելը պատրաստ է Ադրբեջանի ուղեկցորդը դառնալու հրեական աշխարհում ու հրեական սփյուռքում և պատրաստ է Ադրբեջանին օգնելու նրա շահերի լոբբինգի գործում»: Քի՞չ է: Լավ, ավելացնեմ Իսրայելի պաշտպանության նախարար Ավիգդոր Լիբերմանի 2017 թ. դեկտեմբերի 20-ի հայտարարությունը. «Հայերի ցեղասպանությունն Իսրայելը չի ճանաչում Ադրբեջանի պատճառով: Անկասկած, Ադրբեջանի հետ կապերը մեզ համար անհամեմատ կարևոր են»: